钦定古今图书集成/理学汇编/学行典/第191卷 > 戚敬
## 钦定古今图书集成/理学汇编/学行典/第191卷 > 戚敬

按《嘉兴府志》：“戚敬，字秉肃。母疾，药弗效，刲股肉以进，
母不能食而死，敬痛绝者再。既葬，结庵墓侧，又欲像
母事之。母忽见梦于画者，为像甚肖，终身敬奉之。张
士诚陷吴，将逼秀州，里中皆遁，敬曰：‘吾忍舍父母墓
去耶’？乃散财集子弟，保乡里。他境焚掠几尽，而敬所
居白苎里独完。有司论其功，逊谢不居。后部使者荐”
为“文学掾。”